ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ମୁକାବିଲାରେ ଭାରତ ଅନେକ କ୍ଷେତ୍ରରେ ଶୀର୍ଷରେ ରହିଛି
ଦେଶବ୍ୟାପୀ ୩.୨୯ କୋଟିରୁ ଅଧିକ ଡୋଜ୍ ଟିକା ଦିଆଯାଇଛି
ଗତକାଲି ଗୋଟିଏ ଦିନରେ ସର୍ବାଧିକ ୩୦ ଲକ୍ଷରୁ ଅଧିକ ଟିକା ଦିଆଯାଇଛି
ମାତ୍ର ୧୫ ଦିନରେ ୬୦ ବର୍ଷରୁ ଅଧିକ ବୟସର ୧ କୋଟିରୁ ଅଧିକ ହିତାଧିକାରୀଙ୍କୁ ଟିକା ଦିଆଗଲାଣି
କୋଭିଡ-୧୯ ବିରୋଧରେ ଚାଲିଥିବା ମିଳିତ ଲଢ଼େଇରେ ଭାରତ ଆଜି ଅନେକ କ୍ଷେତ୍ରରେ ଶୀର୍ଷରେ ପହଞ୍ଚି ପାରିଛି। ଏକ ଗୁରୁତ୍ୱପୂର୍ଣ୍ଣ ସଫଳତାରେ ଭାରତରେ ମୋଟ ଟିକାକରଣ ୩.୨୯ କୋଟିକୁ ଅତିକ୍ରମ କରିପାରିଛି।
ଗତକାଲି ମଧ୍ୟ ଭାରତରେ ଗୋଟିଏ ଦିନରେ ସର୍ବାଧିକ ୩୦ ଲକ୍ଷରୁ ଅଧିକ ଡୋଜ୍ ଟିକା ଦିଆଯାଇଛି ।
ମାତ୍ର ୧୫ ଦିନ ମଧ୍ୟରେ ୬୦ ବର୍ଷରୁ ଅଧିକ ବୟସର ୧ କୋଟିରୁ ଅଧିକ ହିତାଧିକାରୀଙ୍କ ଟିକାକରଣ କରାଯାଇପାରିଛି ।
ଆଜି ସକାଳ ୭ଟା ସୁଦ୍ଧା ମୋଟ ୫,୫୫,୯୮୪ ସେସନରେ ୩,୨୯,୪୭,୪୩୨ ଡୋଜ୍ ଟିକା ଦିଆଯାଇଛି । ଏହା ମଧ୍ୟରେ ରହିଛି, ୭୪,୪୬,୯୮୩ ଏଚସିଡବ୍ଲୁ , ୪୪,୫୮,୬୧୬ ଏଚସିଡବ୍ଲୁ , ୭୪,୭୪,୪୦୬ ଏଫଏଲଡବ୍ଲୁ , ୧୪,୦୯,୩୩୨ ଏଫଏଲଡବ୍ଲୁ , ୪୫ ବର୍ଷରୁ ଅଧିକ ବୟସର ରୋଗାକ୍ରାନ୍ତ ୧୮,୮୮,୭୨୭ ହିତାଧିକାରୀ  ଏବଂ ୬୦ ବର୍ଷରୁ ଅଧିକ ବୟସର ୧,୦୨,୬୯,୩୬୮ ଜଣ ହିତାଧିକାରୀଙ୍କ ଟିକାକରଣ ।
|
|
HCWs
|
|
FLWs
|
|
45 to <60 years with Co-morbidities
|
|
Over 60 years
|
|
Total
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
1st Dose
|
|
74,46,983
|
|
44,58,616
|
|
74,74,406
|
|
14,09,332
|
|
18,88,727
|
|
1,02,69,368
|
|
3,29,47,432
ଟିକାକରଣ ଅଭିଯାନର ୫୯ତମ ଦିବସ ରେ ମୋଟ ୩୦,୩୯,୩୯୪ ଜଣଙ୍କ ଟିକାକରଣ ହୋଇଛି । ଏହା ମଧ୍ୟରେ ୪୨,୯୧୯ ସେସନରେ ୨୬,୨୭,୦୯୯ ଜଣ ହିତାଧିକାରୀଙ୍କୁ ପ୍ରଥମ ଡୋଜ୍  ଏବଂ ୪,୧୨,୨୯୫ ଜଣ ଏଚସିଡବ୍ଲୁ ଓ ଏଫଏଲଡବ୍ଲୁ ହିତାଧିକାରୀଙ୍କୁ ଦ୍ୱିତୀୟ ଡୋଜ୍ ଟିକାକରଣ ରହିଛି ।
|
|
Date:15th March,2021
|
|
HCWs
|
|
FLWs
|
|
45to<60yearswithCo-morbidities
|
|
Over60years
|
|
Total Achievement
|
|
1stDose
|
|
2ndDose
|
|
1stDose
|
|
2nd Dose
|
|
1stDose
|
|
1stDose
|
|
1stDose
|
|
2ndDose
|
|
91,228
|
|
1,53,498
|
|
1,33,983
|
|
2,58,797
|
|
4,24,713
|
|
19,77,175
|
|
26,27,099
|
|
4,12,295
ପାଞ୍ଚଟି ରାଜ୍ୟ ମହାରାଷ୍ଟ୍ର, ପଞ୍ଜାବ, କର୍ଣ୍ଣାଟକ, ଗୁଜରାଟ ଏବଂ ତାମିଲନାଡ଼ୁରେ ଦୈନିକ କରୋନା ମାମଲା ବୃଦ୍ଧି ପାଉଥିବା ପରିଲକ୍ଷିତ ହୋଇଛି। ଗତ ୨୪ ଘଣ୍ଟା ମଧ୍ୟରେ ଆସିଥିବା ନୂଆ ମାମଲା ମଧ୍ୟରୁ ୭୯.୭୩% ଏସବୁ ରାଜ୍ୟରୁ ଚିହ୍ନଟ ହୋଇଛି ।
ଗତ ୨୪ ଘଣ୍ଟା ମଧ୍ୟରେ ୨୪,୪୯୨ ନୂଆ ମାମଲା ଚିହ୍ନଟ ହୋଇଛି।
ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ ୧୫,୦୫୧ ନୂଆ ମାମଲା ଆସିଛି । ଏହା ପଛକୁ ପଞ୍ଜାବରେ ୧୮୧୮ ଏବଂ କେରଳରେ ୧୦୫୪ ମାମଲା ଆସିଛି ।
ଦୈନିକ ନୂଆ କରୋନା ମାମଲା ଚିହ୍ନଟରେ ଆଠଟି ରାଜ୍ୟ ଉପରମୁହାଁ ରହିଛନ୍ତି । ଏସବୁ ରାଜ୍ୟ ହେଲେ ମହାରାଷ୍ଟ୍ର, ତାମିଲନାଡ଼ୁ, ପଞ୍ଜାବ, ମଧ୍ୟପ୍ରଦେଶ, ଦିଲ୍ଲୀ, ଗୁଜରାଟ, କର୍ଣ୍ଣାଟକ ଏବଂ ହରିଆନା ।
ବିଗତ ଏକ ମାସ ହେଲା କେରଳରେ କ୍ରମାଗତ ଭାବେ କରୋନା ମାମଲା ହ୍ରାସ ପାଇବାରେ ଲାଗିଛି ।
ଭାରତରେ ମୋଟ ସକ୍ରିୟ କରୋନା ମାମଲା ଆଜି ରହିଛି ୨,୨୩,୪୩୨ । ଭାରତରେ ବର୍ତ୍ତମାନର ସକ୍ରିୟ କରୋନା ମାମଲା ମୋଟ ଚିହ୍ନଟ କରୋନା ମାମଲାର ୧.୯୬% ରହିଛି ।
ଭାରତର ମୋଟ ସକ୍ରିୟ ମାମଲାର ୭୬.୫୭% ଅଛନ୍ତି ମହାରାଷ୍ଟ୍ର, କେରଳ ଏବଂ ପଞ୍ଜାବରେ ।
ଦେଶବ୍ୟାପୀ ମୋଟ କୋଭିଡ ଟେଷ୍ଟ ୨୨.୮ କୋଟି କୁ ଅତିକ୍ରମ କରିଯାଇଛି । ଜାତୀୟ ପଜିଟିଭିଟି ହାର ଏବେ ରହିଛି ୫% ।
ଗତ ୨୪ ଘଣ୍ଟା ମଧ୍ୟରେ ଦେଶରେ ମୋଟ ୧୩୧ ଜଣଙ୍କର କରୋନାରେ ପ୍ରାଣ ଯାଇଛି ।
ଏଥିରୁ ୮୨.୪୪% ମୃତ୍ୟୁ ହୋଇଛି ସାତଟି ରାଜ୍ୟରେ । ଗତ ୨୪ ଘଣ୍ଟା ମଧ୍ୟରେ ମହାରାଷ୍ଟ୍ରରେ ସର୍ବାଧିକ ୪୮ ଜଣଙ୍କ ପ୍ରାଣ ଯାଇଛି । ଏହା ପଛକୁ ପଞ୍ଜାବରେ ୨୭ ଜଣ ଏବଂ କେରଳରେ ୧୧ ଜଣଙ୍କ ପ୍ରାଣ ଯାଇଛି ।
ଗତ ୨୪ ଘଣ୍ଟା ମଧ୍ୟରେ ୧୬ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ କରୋନା ମୃତ୍ୟୁ ହୋଇନାହିଁ । ଏସବୁ ହେଲା ରାଜସ୍ଥାନ, ଚଣ୍ଡିଗଡ଼, ଜମ୍ମୁ ଏବଂ କାଶ୍ମୀର , ଓଡ଼ିଶା, ଝାଡ଼ଖଣ୍ଡ, ଲାକ୍ଷାଦ୍ୱୀପ, ସିକିମ, ଲଦାଖ , ଦାମନ ଓ ଡିଉ ଏବଂ ଦାଦ୍ରା ଓ ନଗର ହାବେଲି, ମେଘାଳୟ, ମଣିପୁର, ତ୍ରିପୁରା, ନାଗାଲାଣ୍ଡ, ମିଜୋରାମ, ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ ଏବଂ ଅରୁଣାଚଳ ପ୍ରଦେଶ ।
(Visitor Counter : 160
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜମ୍ମୁ ଓ କଶ୍ମୀର ସଡକ ଦୁର୍ଘଟଣା ମୃତକଙ୍କ ପାଇଁ ପ୍ରଧାନମନ୍ତ୍ରୀଙ୍କ ଶୋକ ବ୍ୟକ୍ତ
ପିଏମଏନଆରଏଫରୁ ପୀଡିତଙ୍କୁ ଅନୁକମ୍ପାମୂଳକ ସହାୟତା ରାଶି ମଞ୍ଜୁର
ଜମ୍ମୁ ଓ କଶ୍ମୀରର ଥଟ୍ରି, ଡୋଡା ନିକଟରେ ହୋଇଥିବା ସଡକ ଦୁର୍ଘଟଣା ମୃତକଙ୍କ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି । ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠି ରୁ ଶ୍ରୀ ମୋଦୀ ପୀଡିତଙ୍କୁ ଅନୁକମ୍ପାମୂଳକ ସହାୟତା ରାଶି ମଧ୍ୟ ମଞ୍ଜୁର କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“ଜମ୍ମୁ ଓ କଶ୍ମୀରର ଥଟ୍ରି, ଡୋଡା ନିକଟରେ ହୋଇଥିବା ସଡକ ଦୁର୍ଘଟଣା ଯୋଗୁଁ ଦୁଃଖିତ । ଦୁଃଖର ଏହି ମୁହୂର୍ତ୍ତରେ ଶୋକସନ୍ତପ୍ତ ପରିବାରଙ୍କୁ ସମବେଦନା ଜ୍ଞାପନ କରୁଛି ।
ଆହତମାନଙ୍କ ଶୀଘ୍ର ଆରୋଗ୍ୟ କାମନା କରୁଛି । ପିଏମ@ନରେନ୍ଦ୍ରମୋଦୀ
ପିଏମଏନଆରଏଫରୁ ଜମ୍ମୁ ଓ କଶ୍ମୀର ଦୁର୍ଘଟଣାରେ ମୃତକଙ୍କ ପରିଜନଙ୍କୁ ୨ ଲକ୍ଷ ଟଙ୍କା ଲେଖାଏଁ ପ୍ରଦାନ କରାଯିବ ।
ଆହତଙ୍କୁ ୫୦ ହଜାର ଟଙ୍କା ଲେଖାଏଁ ପ୍ରଦାନ କରାଯିବ: ପିଏମ@ନରେନ୍ଦ୍ରମୋଦୀ ।”
SR
(
କାର୍ମିକ, ସାଧାରଣ ଅଭିଯୋଗ ଓ ପେନସନ ମନ୍ତ୍ରଣାଳୟ
ପେନସନ ହ୍ରାସ କରିବାର କୌଣସି ପ୍ରସ୍ତାବ ନାହିଁ: ସରକାର
କରୋନା ମହାମାରୀ ପରିପ୍ରେକ୍ଷୀରେ ସୃଷ୍ଟି ହୋଇଥିବା ଅର୍ଥନୈତିକ ସଂକଟର ମୁକାବିଲା ପାଇଁ ଅବସରପ୍ରାପ୍ତ କର୍ମଚାରୀଙ୍କ ପେନସନ ହ୍ରାସ କିମ୍ବା ଏହାକୁ ବନ୍ଦ କରିବାର କୌଣସି ପ୍ରସ୍ତାବ ନାହିଁ ବୋଲି କେନ୍ଦ୍ର ସରକାରଙ୍କ ପକ୍ଷରୁ ସ୍ପଷ୍ଟ କରାଯାଇଛି । ଏ ସମ୍ପର୍କରେ କାର୍ମିକ ମନ୍ତ୍ରଣାଳୟର ପେନସନ ଓ ପେନସନଭୋଗୀ କଲ୍ୟାଣ ବିଭାଗ ପକ୍ଷରୁ କୁହାଯାଇଛି ଯେ କରୋନା ମହାମାରୀ କାଳରେ ନାନା ପ୍ରକାର ଗୁଜବ ପ୍ରଚାରିତ ହେଉଛି । ପେନସନ ବନ୍ଦ ଓ ହ୍ରାସ ନେଇ ଏମିତି କିଛି ଗୁଜବ ପ୍ରଚାରିତ ହେବା ଫଳରେ ଏହା ପେନସନଭୋଗୀଙ୍କ ଚିନ୍ତା ବଢ଼ାଇଛି । ତେବେ ଏହା ଏକ ଗୁଜବ ଏବଂ ଏଥିରେ କୌଣସି ସତ୍ୟତା ନାହିଁ । ସରକାରଙ୍କର ପେନସନ ହ୍ରାସ କିମ୍ବା ବନ୍ଦ କରିବାର କୌଣସି ପ୍ରସ୍ତାବ ନାହିଁ ଏବଂ ଏପରି ଗୁଜବରେ ବିଶ୍ୱାସ ନ କରିବାକୁ ବିଭାଗ ପକ୍ଷରୁ କୁହାଯାଇଛି ।
ବିଭାଗ ପକ୍ଷରୁ ଆହୁରି କୁହାଯାଇଛି ଯେ ପେନସନ ବନ୍ଦ କିମ୍ବା ହ୍ରାସ କରିବାର ବିଚାର ମଧ୍ୟ ସରକାରଙ୍କର ନାହିଁ । ଏକଥା ପୂର୍ବରୁ କୁହାଯାଇଥିଲା ସରକାର ପେନସନଭୋଗୀଙ୍କ କଲ୍ୟାଣ ପାଇଁ ଅଙ୍ଗୀକୃତ ଏବଂ କୌଣସି ଗୁଜବରେ ବିଭ୍ରାନ୍ତ ନହେବାକୁ ବିଭାଗ ପକ୍ଷରୁ ପେନସନଭୋଗୀଙ୍କୁ ପରାମର୍ଶ ଦିଆଯାଇଛି ।
ଉତ୍ତର-ପୂର୍ବାଞ୍ଚଳ ବିକାଶ ମନ୍ତ୍ରଣାଳୟ
କୋଭିଡ-19 ପରବର୍ତ୍ତୀ ସ୍ଥିତିରେ ବିଶାଳ ବାଉଁଶ ସମ୍ବଳ ଉପଯୋଗ କରି ଅର୍ଥବ୍ୟବସ୍ଥାରେ ସୁଧାର ଆଣିବାର ସୁଯୋଗ ଭାରତ ନିକଟରେ ରହିଛି : ଡ ଜିତେନ୍ଦ୍ର ସିଂ
କୋଭିଡ-19 ପରବର୍ତ୍ତୀ ସ୍ଥିତିରେ ଭାରତର ଅର୍ଥବ୍ୟବସ୍ଥା ପାଇଁ ବାଉଁଶ ଉତ୍ପାଦନ କ୍ଷେତ୍ର ଅତ୍ୟନ୍ତ ଗୁରୁତ୍ବପୂର୍ଣ୍ଣ। ଏହି ବାଉଁଶ ସମ୍ବଳର ସହାୟତାରେ ଏକ ଆର୍ଥିକ ମହାଶକ୍ତି ଭାବେ ମୁଣ୍ଡ ଟେକିବା ଲାଗି ଭାରତ ପାଇଁ ସୁଯୋଗ ସୃଷ୍ଟି ହେବ। ଏହା କହିଛନ୍ତି କେନ୍ଦ୍ର ଉତ୍ତର ପୂର୍ବାଞ୍ଚଳ ବିକାଶ, ପ୍ରଧାନମନ୍ତ୍ରୀ କାର୍ଯ୍ୟାଳୟ, କାର୍ମିକ, ସାଧାରଣ ଅଭିଯୋଗ, ପେନସନ, ପରମାଣୁ ଶକ୍ତି ଓ ମହାକାଶ ରାଷ୍ଟ୍ରମନ୍ତ୍ରୀ ଡ. ଜିତେନ୍ଦ୍ର ସିଂ।
ଭିଡିଓ କନଫରେନ୍ସ ଜରିଆରେ ବାଉଁଶ କନକ୍ଲେଭରେ ଉଦବୋଧନ ଦେଇ ଡ. ଜିତେନ୍ଦ୍ର ସିଂ କହିଥିଲେ ଯେ ଭାରତର 60 ପ୍ରତିଶତ ବାଉଁଶ ଭଣ୍ଡାର ଉତ୍ତରପୂର୍ବାଞ୍ଚଳରେ ରହିଛି। ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ଵାଧୀନ ସରକାର ଗତ 6 ବର୍ଷ ହେବ ଉତ୍ତର ପୂର୍ବାଞ୍ଚଳ କ୍ଷେତ୍ରକୁ ପ୍ରାଥମିକତା ଦେବା କାରଣରୁ ଏହି କ୍ଷେତ୍ର ବିଶେଷ ଲାଭପ୍ରଦ ହୋଇଛି । ସ୍ବାଧୀନତା ପରେ ପ୍ରଥମ ଥର ପାଇଁ ବାଉଁଶ କ୍ଷେତ୍ରକୁ ସର୍ବଶ୍ରେଷ୍ଠ ପ୍ରୋତ୍ସାହନ ଦିଆଯାଇଛି । ଏହି କନକ୍ଲେଭରେ ଉତ୍ତରପୂର୍ବାଞ୍ଚଳ କ୍ଷେତ୍ର ବିକାଶ ମନ୍ତ୍ରଣାଳୟ, କେନ୍ଦ୍ର କୃଷି ମନ୍ତ୍ରଣାଳୟର ପ୍ରତିନିଧିଙ୍କ ସମତେ ବିଭିନ୍ନ କ୍ଷେତ୍ରର ଅଂଶୀଦାରମାନେ ଅଂଗ୍ରହଣ କରିଥିଲେ । ଏହି ଅବସରରେ ଡ. ଜିତେନ୍ଦ୍ର ସିଂ କହିଥିଲେ ଯେ ଶହେ ବର୍ଷ ପୁରୁଣା ଭାରତୀୟ ବନ ଆଇନରେ ମୋଦୀ ସରକାର 2017ରେ ସଂଶୋଧନ ଆଣିଥିଲେ । ଏହାର ଫଳସ୍ଵରୂପ ବାଉଁଶ ଜରିଆରେ ଜୀବିକା ଅବସର ବଢ଼ାଇବା ଲାଗି ଘରୋଇ ଭାବେ ଉତ୍ପାଦିତ ବାଉଁଶକୁ ଏଥିରୁ ବାଦ ଦିଆଯାଇଛି। ସେ ଆହୁରି କହିଥିଲେ ଯେ ଗୃହ ମନ୍ତ୍ରଣାଳୟ ପକ୍ଷରୁ 16 ଏପ୍ରିଲରେ ଜାରି ହୋଇଥିବା ଲକଡାଉନ କଟକଣାରୁ ବାଉଁଶ ସମ୍ବନ୍ଧୀୟ ରୋପଣ, ପ୍ରକ୍ରିୟାକରଣ ଭଳି ଗତିବିଧିକୁ ମଧ୍ୟ ଅନୁମତି ଦିଆଯାଇଥିଲା।
ଡ. ଜିତେନ୍ଦ୍ର ସିଂ କହିଥିଲେ ଯେ ନିକଟ ଭବିଷ୍ୟତରେ ଉତ୍ତର ପୂର୍ବାଞ୍ଚଳ କ୍ଷେତ୍ର ବିକାଶ ମନ୍ତ୍ରଣାଳୟ ବାଉଁଶ ଉତ୍ପାଦନ ଏବଂ କାରବାରକୁ ପ୍ରୋତ୍ସାହନ ଦେବା ଲାଗି ସମୟବଦ୍ଧ ଯୋଜନା ପ୍ରସ୍ତୁତ କରିବା ଲାଗି ପ୍ରୟାସ କରିବ। ଏହି କ୍ଷେତ୍ରରେ ସରକାରୀ-ଘରୋଇ ଭାଗିଦାରୀ ଆରମ୍ଭ କରିବା ବିଷୟରେ ମଧ୍ୟ କାର୍ଯ୍ୟ କରାଯାଉଛି। ବାଉଁଶରୁ ଜୈବ ଡିଜେଲ, ସବୁଜ ଇନ୍ଧନ, ଫର୍ଣ୍ଣିଚର କାଠ ଓ ପ୍ଲାଏଉଡ ଭଳି ଉତ୍ପାଦ ପ୍ରସ୍ତୁତ କରାଯିବ, ଯାହାକି ଅର୍ଥବ୍ୟବସ୍ଥାର ସମ୍ପୂର୍ଣ୍ଣ ଚିତ୍ରକୁ ବଦଳାଇ ଦେବ ଏବଂ ଏହି କ୍ଷେତ୍ରରେ ବ୍ୟାପକ ନିଯୁକ୍ତି ସୁଯୋଗ ସୃଷ୍ଟି କରିବ।
ବୟନ ଶିଳ୍ପ ମନ୍ତ୍ରଣାଳୟ
କେନ୍ଦ୍ର ଫ୍ଲାଗସିପ୍ କାର୍ଯ୍ୟକ୍ରମ ନ୍ୟାସନାଲ୍ ଟେକ୍ନିକାଲ୍ ଟେକ୍ସଟାଇଲ୍ ମିଶନ୍  ଅନ୍ତର୍ଗତ ସ୍ପେଶିଆଲିଟି ଫାଇବର୍ସ, କମ୍ପୋଜିଟ୍ସ, ସଷ୍ଟେନେବଲ୍ ଟେକ୍ସଟାଇଲ୍ସ, ମୋବିଲଟେକ୍, ସ୍ପୋର୍ଟେକ୍ ଏବଂ ଜିଓଟେକ୍ କ୍ଷେତ୍ରରେ 60 କୋଟି ଟଙ୍କାର କୌଶଳଗତ ପ୍ରକଳ୍ପର ମଞ୍ଜୁରୀ ପ୍ରଦାନ
ଭାରତରେ ଟେକ୍ନିକାଲ୍ ଟେକ୍ସଟାଇଲର ପ୍ରୟୋଗ କ୍ଷେତ୍ରରେ ଗବେଷଣା ଏବଂ ବିକାଶରେ ବୃଦ୍ଧି ପାଇଁ ଉଦ୍ୟୋଗ ଏବଂ ଆକାଡେମିକ୍ ଦୁନିଆଁ ସହିତ ସାମିଲ୍ ହେବା ଆବଶ୍ୟକ : ଶ୍ରୀ ପିୟୁଷ ଗୋୟଲ୍
ଦେଶରେ ବଡ଼ ଗବେଷଣା ପ୍ରକଳ୍ପକୁ ଆକର୍ଷିତ କରିବା ପାଇଁ ଅଧିକ ସଂଖ୍ୟାରେ ପ୍ରସାର କାର୍ଯ୍ୟକ୍ରମ ଆବଶ୍ୟକ : ଶ୍ରୀ ଗୋୟଲ୍
ବୟନ ମନ୍ତ୍ରଣାଳୟ ବୟନ ମନ୍ତ୍ରୀ ଶ୍ରୀ ପିୟୁଷ ଗୋୟଲଙ୍କ ଅଧ୍ୟକ୍ଷତାରେ ସ୍ପେଶିଆଲିଟି ଫାଇବର, ସଷ୍ଟେନେବଲ୍ ଟେକ୍ସଟାଇଲ୍, ଜିଓଟେକ୍ସଟାଇଲ୍, ମୋବିଲଟେକ୍ ଏବଂ ସ୍ପୋର୍ଟସ୍ ଟେକ୍ସଟାଇଲ୍ କ୍ଷେତ୍ରରେ ପ୍ରାୟ 60 କୋଟି ଟଙ୍କା ମୂଲ୍ୟର 23 ଟି କୌଶଳଗତ ପ୍ରକଳ୍ପକୁ 1 ସେପ୍ଟେମ୍ବର 2022 ରେ ମଞ୍ଜୁରୀ ପ୍ରଦାନ କରିଛି। ଏହି କୌଶଳଗତ ଗବେଷଣା ପ୍ରକଳ୍ପଗୁଡ଼ିକର ପ୍ରମୁଖ କାର୍ଯ୍ୟକ୍ରମ ଜାତୀୟ ପ୍ରସ୍ତୁତି ବସ୍ତ୍ର ମିଶନ୍ ଅନ୍ତର୍ଗତ କରାଯାଉଛି।
ଏହି 23 ଗବେଷଣା ପ୍ରକଳ୍ପରେ 12 ସ୍ପେଶିଆଲିଟି ଫାଇବର୍ସର ପ୍ରକଳ୍ପ ରହିଛି ଯାହାର ପ୍ରୟୋଗ କୃଷି, ସ୍ମାର୍ଟ ଟେକ୍ସଟାଇଲ୍, ସ୍ବାସ୍ଥ୍ୟ ସେବା, କୌଶଳଗତ ପ୍ରୟୋଗ ତଥା ସୁରକ୍ଷାତ୍ମକ ଗିୟରରେ ହୋଇଥାଏ। ସଷ୍ଟେନେବଲ୍ ଟେକ୍ସଟାଇଲର ଚାରିଟି ପ୍ରକଳ୍ପକୁ ମଞ୍ଜୁର କରାଯାଇଛି ଯାହାର ପ୍ରୟୋଗ କୃଷି ତଥା ସ୍ବାସ୍ଥ୍ୟ ସେବା କ୍ଷେତ୍ରରେ କରାଯାଉଛି। ଏହା ଅତିରିକ୍ତ ଜିଓଟେକ୍ସଟାଇଲର 5 ପ୍ରକଳ୍, ମୋବିଲଟେକର 1 ତଥା ସ୍ପୋର୍ଟେକର 1 ପ୍ରକଳ୍ପକୁ ମଞ୍ଜୁରୀ ପ୍ରଦାନ କରାଯାଇଛି।
ନୀତି ଆୟୋଗର ସଦସ୍ୟ  ତଥା ପ୍ରଧାନ ବୈଜ୍ଞାନିକ ପରାମର୍ଶଦାତା  ଟେକ୍ନିକାଲ୍ ଟେକ୍ସଟାଇଲ ସମ୍ବନ୍ଧିତ ଇନପୁଟ୍ ପ୍ରଦାନ କରିଛି। ବୈଠକରେ ଆଇଆଇଟି ପରି ଅଗ୍ରଣୀ ଭାରତୀୟ ସଂସ୍ଥା, ସରକାରୀ ସଙ୍ଗଠନ ଏବଂ ପ୍ରସିଦ୍ଧ ଉଦ୍ୟୋଗୀମାନେ ଭାଗ ନେଇଛନ୍ତି। ଏହି କୌଶଳଗତ ପ୍ରକଳ୍ପର ମଞ୍ଜୁରୀ ଭାରତୀୟ ଅର୍ଥବ୍ୟବସ୍ଥାର ବିକାଶ ପାଇଁ ଦିଆ ଯାଇଛି ଏବଂ ଏହା ଆତ୍ମନିର୍ଭର ଭାରତ, ବିଶେଷ କରି ସ୍ବାସ୍ଥ୍ୟ ସେବା ଔଦ୍ୟୋଗିକ ତଥା ପ୍ରୋଟେକ୍ଟିଭ୍, ଶକ୍ତି ଭଣ୍ଡାରଣ, କୃଷି ଏବଂ ଭିତ୍ତିଭୂମି ନିର୍ମାଣ ଦିଗରେ ଏକ ପଦକ୍ଷେପ ଅଟେ।
ବୈଜ୍ଞାନିକ ଏବଂ ପ୍ରଯୁକ୍ତି ବିଶେଷଜ୍ଞଙ୍କ ସମ୍ବୋଧିତ କରି ଶ୍ରୀ ପିୟୁଷ ଗୋୟଲ୍ କହିଛନ୍ତି ଯେ ଭାରତରେ ଟେକ୍ନିକାଲ୍ ଟେକ୍ସଟାଇଲର ପ୍ରୟୋଗ କ୍ଷେତ୍ରରେ ଗବେଷଣା ଏବଂ ବିକାଶକୁ ବୃଦ୍ଧି କରିବା ପାଇଁ ଉଦ୍ୟୋଗ ତଥା ଶିକ୍ଷା ଜଗତ ମଧ୍ୟରେ ସମ୍ପର୍କର ଆବଶ୍ୟକତା ରହିଛି। ସେ କହିଛନ୍ତି ଯେ ଶିକ୍ଷାବିତ୍, ବୈଜ୍ଞାନିକ ଏବଂ ଗବେଷଣାକାରୀଙ୍କ ମଧ୍ୟରେ ସମନ୍ବୟ ସମୟର ଆବଶ୍ୟକତା ଅଟେ।
ଶ୍ରୀ ପିୟୁଷ ଗୋୟଲ୍ ଟେକ୍ନୋଲୋଜି ତଥା କ୍ଷେତ୍ର ବିଶେଷର ବିଶେଷଜ୍ଞ, ବୈଜ୍ଞାନିକ ତଥା ଶିକ୍ଷାବିତଙ୍କ ଯୋଗଦାନ ଉପରେ ଗୁରୁତ୍ବ ପ୍ରଦାନ କରିଛନ୍ତି। ସେ କହିଛନ୍ତି ଯେ ଏହା ଭାରତର ଟେକ୍ନିକାଲ୍ ଟେକ୍ସଟାଇଲ୍ ର ଭବିଷ୍ୟତ ପାଇଁ ଆବଶ୍ୟକ ଅଟେ।
ଶ୍ରୀ ପିୟୁଷ ଗୋୟଲ୍ କହିଛନ୍ତି ଯେ ଟେକ୍ନିକାଲ୍ ଟେକ୍ସଟାଇଲ୍ କ୍ଷେତ୍ରରେ ପ୍ରଯୁକ୍ତିର ବ୍ୟବଧାନକୁ ଦୂର କରିବାର ଆବଶ୍ୟକତା ରହିଛି। ସେ କହିଛନ୍ତି ଯେ ଟେକ୍ନିକାଲ୍ ଟେକ୍ସଟାଇଲରେ ଉଦ୍ୟୋଗ ଜଗତ ସହିତ ଆଲୋଚନା କରି ଗବେଷଣା କ୍ଷେତ୍ରକୁ ଚିହ୍ନିତ କରାଯିବା ଆବଶ୍ୟକ ଏବଂ ସମ୍ମେଳନ, ପ୍ରଦର୍ଶନୀ ତଥା କ୍ରେତା-ବିକ୍ରେତା ପରି କାର୍ଯ୍ୟକୁ ଆୟୋଜିତ କରାଯିବା ଆବଶ୍ୟକ ଯଦ୍ବାରା ଦେଶରେ ଟେକ୍ନିକାଲ୍ ଟେକ୍ସଟାଇଲକୁ ପ୍ରୋତ୍ସାହନ ମିଳିପାରିବ ଓ ରପ୍ତାନୀକୁ ପ୍ରୋତ୍ସାହିତ କରାଯାଇପାରିବ।
BS
(Visitor Counter : 116
ରେଳ ମନ୍ତ୍ରଣାଳୟ
ଭାରତୀୟ ରେଳ ଦ୍ଵାରା ମେ’ 13 ସୁଦ୍ଧା ଦେଶବ୍ୟାପୀ 642 “ଶ୍ରମିକ ସ୍ଵତନ୍ତ୍ର” ଟ୍ରେନ ଚଳାଚଳ
• ପାଖାପାଖି 7.90 ଲକ୍ଷ ଯାତ୍ରୀ ସେମାନଙ୍କ ଘରେ ପହଞ୍ଚିଛନ୍ତି
• ଯାତ୍ରୀଙ୍କୁ ମାଗଣା ଖାଦ୍ୟ ଓ ପାନୀୟ ଯୋଗାଇ ଦିଆଯାଇଛି
• କେବଳ ଯାତ୍ରୀ ପଠାଉଥିବା ଏବଂ ଗ୍ରହଣ କରୁଥିବା ରାଜ୍ୟ ଦ୍ଵାରା ସମ୍ମତି ଆଧାରରେ ହେଉଛି ରେଳ ଚଳାଚଳ
ଗୃହ ମନ୍ତ୍ରଣାଳୟର ନିର୍ଦ୍ଦେଶାନୁସାରେ ବିଭିନ୍ନ ସ୍ଥାନରେ ଅସହାୟ ଭାବେ ଫସି ରହିଥିବା ପ୍ରବାସୀ ଶ୍ରମିକ, ତୀର୍ଥଯାତ୍ରୀ, ପର୍ଯ୍ୟଟକ, ଛାତ୍ରଛାତ୍ରୀ ଓ ଅନ୍ୟାନ୍ୟ ଲୋକମାନଙ୍କ ଯାତାୟାତ ପାଇଁ ଭାରତୀୟ ରେଳ ମନ୍ତ୍ରଣାଳୟ “ଶ୍ରମିକ ସ୍ଵତନ୍ତ୍ର” ଟ୍ରେନ ଚଳାଚଳ କରିବା ଲାଗି ନିଷ୍ପତ୍ତି ନେଇଥିଲା ।
ମେ’ 13, 2020 ସୁଦ୍ଧା ଦେଶର ବିଭିନ୍ନ ରାଜ୍ୟରୁ ମୋଟ 642ଟି “ଶ୍ରମିକ ସ୍ଵତନ୍ତ୍ର” ଟ୍ରେନ ଚଲାଯାଇଛି । ଏହାଦ୍ଵାରା ପାଖାପାଖି 7.90 ଲକ୍ଷ ଯାତ୍ରୀ ସେମାନଙ୍କ ନିଜ ରାଜ୍ୟରେ ପହଞ୍ଚିପାରିଛନ୍ତି । କେବଳ ଯାତ୍ରୀ ପଠାଉଥିବା ଏବଂ ଗ୍ରହଣ କରୁଥିବା ରାଜ୍ୟ ଦ୍ଵାରା ସମ୍ମତି ଆଧାରରେ ଏହି ରେଳ ଚଳାଚଳ କରୁଛି ।
ଏହି 642ଟି ଟ୍ରେନ ମଧ୍ୟରୁ ଓଡିଶାରେ ବର୍ତ୍ତମାନ ସୁଦ୍ଧା ମୋଟ 38ଟି ଟ୍ରେନ ପହଞ୍ଚିସାରିଛି । ସେହିଭଳି ଆନ୍ଧ୍ରପ୍ରଦେଶରେ 3ଟି, ବିହାରରେ 169ଟି, ଛତିଶଗଡରେ 6ଟି, ହିମାଚଳପ୍ରଦେଶରେ ଗୋଟିଏ, ଜମ୍ମୁ-କଶ୍ମୀରରେ 3ଟି, ଝାଡଖଣ୍ଡରେ 40ଟି, କର୍ଣ୍ଣାଟକରେ ଗୋଟିଏ, ମଧ୍ୟପ୍ରଦେଶରେ 53ଟି, ମହାରାଷ୍ଟ୍ରରେ 3ଟି, ମଣିପୁରରେ ଗୋଟିଏ, ମିଜୋରାମରେ ଗୋଟିଏ, ରାଜସ୍ଥାନରେ 8ଟି, ତାମିଲନାଡୁରେ ଗୋଟିଏ, ତେଲଙ୍ଗାନାରେ ଗୋଟିଏ, ତ୍ରିପୁରାରେ ଗୋଟିଏ, ଉତ୍ତରପ୍ରଦେଶରେ 301ଟି, ଉତ୍ତରାଖଣ୍ଡରେ 4ଟି ଓ ପଶ୍ଚିମବଙ୍ଗରେ 7ଟି ଟ୍ରେନ ପହଞ୍ଚି ସାରିଛି ।
ଟ୍ରେନ ପହଞ୍ଚିବା ପୂର୍ବରୁ ଯାତ୍ରୀମାନଙ୍କ ସଠିକ ସ୍କ୍ରିନିଂ ସୁନିଶ୍ଚିତ କରାଯାଉଛି । ଯାତ୍ରା ସମୟରେ ଯାତ୍ରୀମାନଙ୍କୁ ମାଗଣା ଭୋଜନ ଏବଂ ପାଣି ଦିଆଯାଉଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅପଡେଟ୍
ଦୈନିକ ନୂଆ ସଂକ୍ରମଣ ୧.୭୩ ଆସିଥିବା ବେଳେ ନୂଆ ମାମଲାର ନିମ୍ନମୁଖୀ ଧାରା ଅବ୍ୟାହତ
ଗତ ୪୫ ଦିନ ମଧ୍ୟରେ ଦୈନିକ ନୂଆ ସଂକ୍ରମଣ ସର୍ବନିମ୍ନ
ସକ୍ରିୟ କରୋନା ମାମଲା ୨୨,୨୮,୭୨୪କୁ ହ୍ରାସ
ଗତ ୨୪ ଘଣ୍ଟା ମଧ୍ୟରେ ସକ୍ରିୟ କରୋନା ମାମଲାରେ ୧,୧୪,୪୨୮ ହ୍ରାସ
ଦେଶରେ ଏ ପର୍ଯ୍ୟନ୍ତ ୨,୫୧,୭୮,୦୧୧ ଜଣ ସୁସ୍ଥ ହୋଇଛନ୍ତି
ଗତ ୨୪ ଘଣ୍ଟା ମଧ୍ୟରେ ୨,୮୪,୬୦୧ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତି
କ୍ରମାଗତ ୧୬ ଦିନରେ ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ନୂଆ ସଂକ୍ରମଣ ମାମଲାକୁ ପଛରେ ପକାଇଛି
ସୁସ୍ଥତା ହାର ୯୦.୮୦%କୁ ବୃଦ୍ଧି ପାଇଛି
ଏବେ ସାପ୍ତାହିକ ପଜିଟିଭିଟି ହାର ୯.୮୪%
ଦୈ÷ନିକ ପଜିଟିଭିଟି ହାର ୮.୩୬%, କ୍ରମାଗତ ପଞ୍ଚମ ଦିନରେ ୧୦%ରୁ କମ୍ ରହିଛି
ଦେଶବ୍ୟାପୀ ଟିକାକରଣ ଅଭିଯାନରେ ମୋଟ ୨୦.୮୯ କୋଟି ଡୋଜ୍ ଟିକା ଦିଆଯାଇଛି
ଟେଷ୍ଟିଂ କ୍ଷମତା ବୃଦ୍ଧି ହୋଇଥିବା ବେଳେ ଏ ପର୍ଯ୍ୟନ୍ତ ମୋଟ ୩୪.୧ କୋଟି ଟେଷ୍ଟ କରାଯାଇଛି
SR
(
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
ଭୁବନେଶ୍ବରସ୍ଥିତ ଆଇସିଏଆର – କେନ୍ଦ୍ରୀୟ କୃଷିରତ ମହିଳା ପ୍ରତିଷ୍ଠାନ ପକ୍ଷରୁ ରାଷ୍ଟ୍ରୀୟ ମହିଳା କିଷାନ ଦିବସ ପାଳିତ
ଭାରତୀୟ କୃଷି ଗବେଷଣା ପରିଷଦ - କେନ୍ଦ୍ରୀୟ କୃଷିରତ ମହିଳା ପ୍ରତିଷ୍ଠାନ , ଭୁବନେଶ୍ବର ପକ୍ଷରୁ ରାଷ୍ଟ୍ରୀୟ ମହିଳା କିଷାନ ଦିବସ ପାଳିତ ହୋଇଯାଇଛି। କୃଷି କ୍ଷେତ୍ରରେ ମହିଳା ଚାଷୀଙ୍କ ଉଲ୍ଲେଖନୀୟ ଯୋଗଦାନ ଏବଂ ଅଂଶଗ୍ରହଣକୁ ପାଳନ କରିବା ଲାଗି ଏହି ଦିବସ ପାଳନ କରାଯାଇଥାଏ। ଚଳିତ ବର୍ଷ ଏହି ଦିବସର ଏକ ଅତିରିକ୍ତ ମହତ୍ବ ରହିଛି କାରଣ ଅପପୁଷ୍ଟି ଦୂରୀକରଣ ଏବଂ ପୋଷଣ ସୁରକ୍ଷା ବଢ଼ାଇବା ଲାଗି ମହିଳା ଚାଷୀଙ୍କ ଗୁରୁତ୍ବପୂର୍ଣ୍ଣ ଭୂମିକା ଉପରେ ଏଥର ଗୁରୁତ୍ବାରୋପ କରାଯାଇଛି।
ଏହି କାର୍ଯ୍ୟକ୍ରମରେ କେନ୍ଦ୍ର କୃଷି ଏବଂ କୃଷକ କଲ୍ୟାଣ ରାଷ୍ଟ୍ର ମନ୍ତ୍ରୀ ଶ୍ରୀ କୈଳାସ ଚୌଧୁରୀ ମୁଖ୍ୟ ଅତିଥି ଭାବେ ଯୋଗ ଦେଇଥିଲେ । ନିଜର ଅଭିଭାଷଣରେ ସେ ଦେଶବ୍ୟାପୀ କୃଷି କ୍ଷେତ୍ରରେ ମହିଳା ଚାଷୀଙ୍କ ଉଲ୍ଲେଖନୀୟ ଯୋଗଦାନକୁ ପ୍ରଶଂସା କରିବା ସହିତ ସେମାନଙ୍କୁ ଅନ୍ୟମାନଙ୍କ ପାଇଁ ପ୍ରେରଣା ବୋଲି କହିଥିଲେ । ମହିଳା ଚାଷୀଙ୍କ ସମ୍ଭାବନାକୁ ବଢ଼ାଇବା ଲାଗି କୃଷି କ୍ଷେତ୍ରରେ ଲିଙ୍ଗଗତ ସମାନତା ଉପରେ ସେ ଜୋର ଦେଇଥିଲେ। ଏହାବ୍ୟତୀତ ସେ ପୁଷ୍ଟିସାଧନ ବୃଦ୍ଧିର ଆବଶ୍ୟକତା ଉପରେ ଜୋର ଦେବା ସହିତ ଗ୍ରାମୀଣ ପରିବାରର ସାମଗ୍ରିକ ବିକାଶ ପାଇଁ ଏହି କ୍ଷେତ୍ରରେ ବହୁମୁଖି ପ୍ରୟାସର ଆବଶ୍ୟକତା ରହିଛି ବୋଲି କହିଥିଲେ ।
ଏହି କାର୍ଯ୍ୟକ୍ରମରେ ସ୍ବତନ୍ତ୍ର ଅତିଥି ଭାବେ ଯୋଗ ଦେଇଥିଲେ ଡିଏଆରଇ ସଚିବ ତଥା ନୂଆଦିଲ୍ଲୀ ଆଇସିଏଆରର ମହାନିର୍ଦ୍ଦେଶକ ଡକ୍ଟର ହିମାଂଶୁ ପାଠକ। ମହିଳା ଚାଷୀଙ୍କୁ ମୁଖ୍ୟଧାରାକୁ ଆଣିବା ଲାଗି ଅନ୍ୟ ଆଇସିଏଆର ସଂସ୍ଥାନ ସହିତ ସହଭାଗିତା ଭିତରେ ଗବେଷଣା କାର୍ଯ୍ୟ କରିବା ଉପରେ ସେ ଜୋର ଦେଇଥିଲେ। ଆହୁରି ସେ କହିଥିଲେ ଯେ, ଆଇସିଏଆର-ସିଆଇଡବ୍ଲୁଏ ଏପରି ଏକ ମଡେଲ ବିକଶିତ କରିବା ଉଚିତ ଯାହାକି ମହିଳା ସଶକ୍ତିକରଣ ପାଇଁ ବିଶ୍ବସ୍ତରରେ ଗ୍ରହଣୀୟ ହୋଇପାରିବ ।
ପ୍ରାଣୀ ବିଜ୍ଞାନ ଉପ ମହାନିର୍ଦ୍ଦେଶକ ଡକ୍ଟର ବି.ଏନ. ତ୍ରିପାଠୀ ପଶୁପାଳନ କ୍ଷେତ୍ରରେ ମହିଳା ଚାଷୀଙ୍କ ଯୋଗଦାନକୁ ପ୍ରଶଂସା କରିବା ସହିତ ଏହି କ୍ଷେତ୍ରରେ ରହିଥିବା ଉଦ୍ୟମିତା ସମ୍ଭାବନା ବିଷୟରେ ଉଲ୍ଲେଖ କରିଥିଲେ । ମତ୍ସ୍ୟ ବିଜ୍ଞାନ ଉପ ମହାନିର୍ଦ୍ଦେଶକ ଡକ୍ଟର. ଜେ. କେ. ଜେନା ମହିଳା ଚାଷୀଙ୍କ ପାଇଁ ଲାଭଜନକ ମାଛ ଚାଷ ନିମନ୍ତେ ଗାଁ ପୋଖରୀର ଉପଯୋଗ ଏବଂ ଏହି କ୍ଷେତ୍ରରେ ରହିଥିବା ସୁଯୋଗ ଉପରେ ଆଲୋକପାତ କରିଥିଲେ।
କୃଷି ଶିକ୍ଷା ଉପ ମହାନିର୍ଦ୍ଦେଶକ ଡକ୍ଟର ଆର. ସି. ଅଗ୍ରୱାଲ ତାଙ୍କର ଅଭିଭାଷଣରେ ରାଷ୍ଟ୍ରୀୟ ମହିଳା କିଷାନ ଦିବସର ତାତ୍ପର୍ଯ୍ୟ ଉପରେ ଆଲୋକପାତ କରିବା ସହିତ ପୋଷଣ ଅଭିଯାନ ଜରିଆରେ ନ୍ୟୁଟ୍ରି-ସ୍ମାର୍ଟ ବା ପୋଷଣ ସଚେତନ ଗ୍ରାମରେ ଆଇସିଏଆର-ସିଆଇଡବ୍ଲୁଏ ପକ୍ଷରୁ କରାଯାଉଥିବା ପ୍ରୟାସ ବିଷୟରେ ସୂଚନା ଦେଇଥିଲେ। ନ୍ୟୁଟ୍ରି – ସ୍ମାର୍ଟ ଗ୍ରାମ ବିକାଶରେ ସବିଶେଷ ଯୋଗଦାନ ଦେବା ଲାଗି ସେ ମହିଳା ଚାଷୀମାନଙ୍କୁ ନିବେଦନ କରିଥିଲେ ।
କାର୍ଯ୍ୟକ୍ରମ ପ୍ରାରମ୍ଭରେ ଆଇସିଏଆର-ସିଆଇଡବ୍ଲୁଏ ନିର୍ଦ୍ଦେଶକ ଡକ୍ଟର ଅନିଲ କୁମାର କାର୍ଯ୍ୟକ୍ରମରେ ଅଂଶଗ୍ରହଣ କରିଥିବା ପ୍ରତିନିଧି ଓ ଅଂଶଗ୍ରହଣକାରୀମାନଙ୍କୁ ସ୍ବାଗତ ଜଣାଇଥିଲେ। ଏହି କାର୍ଯ୍ୟକ୍ରମରେ କୃଷି ବିଜ୍ଞାନୀମାନେ ଦୀର୍ଘସ୍ଥାୟୀ କୃଷି ପ୍ରଣାଳୀ, ବିଭିନ୍ନ ପ୍ରକାରର ଫସଲ ଏବଂ ଚାଷ ପରିଚାଳନ ଉପରେ ମହିଳା ଚାଷୀଙ୍କୁ ସଦ୍ୟତମ ଜ୍ଞାନ ପ୍ରଦାନ କରିଥିଲେ । ଏହି ଅବସରରେ ପୋଷକ ତତ୍ତ୍ବ ଥିବା ବିଭିନ୍ନ ପ୍ରକାର ଫସଲ ଓ ଖାଦ୍ୟ ସାମଗ୍ରୀକୁ ନେଇ ଏକ ପ୍ରଦର୍ଶନୀ ଆୟୋଜନ କରାଯାଇଥିଲା । ନ୍ୟୁଟ୍ରି-ସ୍ମାର୍ଟ ଗ୍ରାମର ମହିଳା ଚାଷୀମାନେ ସେମାନଙ୍କ ପୋଷକ ତତ୍ତ୍ବଯୁକ୍ତ ଖାଦ୍ୟ ସାମଗ୍ରୀ ପ୍ରଦର୍ଶିତ କରିଥିଲେ । ଏହି ସମାରୋହରେ ପ୍ରତିଷ୍ଠାନ ପକ୍ଷରୁ ପୋଷ୍ୟ ଗ୍ରାମ ଭାବେ ଗ୍ରହଣ କରାଯାଇଥିବା ଗ୍ରାମରୁ ୩୦୦ରୁ ଅଧିକ ମହିଳା ଚାଷୀ ଅଂଶଗ୍ରହଣ କରିଥିଲେ । ଏହାଛଡ଼ା ସାରା ଦେଶରୁ ୫୦୦ରୁ ଅଧିକ ମହିଳା ଚାଷୀ ଡିଜିଟାଲ ମାଧ୍ୟମରେ କାର୍ଯ୍ୟକ୍ରମ ସହ ଯୋଡ଼ି ହୋଇଥିଲେ । ଏହି କାର୍ଯ୍ୟକ୍ରମ ବହୁସଂଖ୍ୟକ ମହିଳା ଚାଷୀଙ୍କୁ ସେମାନଙ୍କର ସଫଳତା ଓ ଅଭିଜ୍ଞତା ବାଣ୍ଟିବା ଲାଗି ଏକ ମଞ୍ଚ ଯୋଗାଇ ଦେଇଥିଲା। କୃଷି ଏବଂ ଆନୁସଙ୍ଗିକ କ୍ଷେତ୍ରରେ ସେମାନଙ୍କର ଉଲ୍ଲେଖନୀୟ ପ୍ରଦର୍ଶନ ଲାଗି ପ୍ରଗତିଶୀଳ ମହିଳା ଚାଷୀମାନଙ୍କୁ ଏହି ଅବସରରେ ପୁରସ୍କୃତ କରାଯାଇଥିଲା। ଶେଷରେ ଆଇସିଏଆର-ସିଆଇଡବ୍ଲୁଏର ପ୍ରମୁଖ ବୈଜ୍ଞାନିକ ତଥା କାର୍ଯ୍ୟକ୍ରମର ସଂଯୋଜିକା ଡକ୍ଟର ଲିପି ଦାସ ଧନ୍ୟବାଦ ଅର୍ପଣ କରିଥିଲେ ।
ନୂତନ ଓ ଅକ୍ଷୟ ଶକ୍ତି ମନ୍ତ୍ରଣାଳୟ
ପ୍ରଧାନମନ୍ତ୍ରୀ ସମସ୍ତ ରାଜ୍ୟ ପରିବେଶ ମନ୍ତ୍ରୀ ସମ୍ମିଳନୀକୁ ସେପ୍ଟେମ୍ବର ୨୩ରେ କରିବେ ଉଦ୍ଘାଟନ
ପରିବେଶ ପାଇଁ ଜୀବନଶୈଳୀ, ଜଳବାୟୁ ପରିବର୍ତ୍ତନ, ପ୍ଲାଷ୍ଟିକ ବର୍ଜ୍ୟ ପରିଚାଳନା, ହିଂସ୍ରପ୍ରାଣୀ ଓ ଜଙ୍ଗଲ ପରିଚାଳନା ନେଇ କେନ୍ଦ୍ର ଓ ରାଜ୍ୟ ସରକାରଙ୍କ ମଧ୍ୟରେ ଅଧିକ ସମନ୍ୱୟ ରକ୍ଷା ଦିଗରେ ସମ୍ମିଳନୀରେ ଗୁରୁତ୍ୱ ଦିଆଯିବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜ୍ୟ ପରିବେଶ ମନ୍ତ୍ରୀମାନଙ୍କ ଜାତୀୟ ସମ୍ମିଳନୀକୁ ଆସନ୍ତା ୨୩ ତାରିଖ ପୂର୍ବାହ୍ନ ସାଢେ ଦଶଟାରେ ଗୁଜରାଟର ଏକତାନଗରଠାରେ ଆଭାସୀ ମାଧ୍ୟମରେ ଉଦ୍ଘାଟନ କରିବେ । ଏହି ଅବସରରେ ସେ ସମବେତ ଜନତାଙ୍କୁ ମଧ୍ୟ ଉଦ୍ବୋଧନ ଦେବେ ।
ସଂଘୀୟ ସହଯୋଗ ବ୍ୟବସ୍ଥାକୁ ଆଗେଇ ନେବା ତଥା କେନ୍ଦ୍ର ଓ ରାଜ୍ୟ ମଧ୍ୟରେ ପରିବେଶ ନୀତି ନିର୍ଦ୍ଧାରଣ କ୍ଷେତ୍ରରେ ସୁସମନ୍ୱୟ ରକ୍ଷା ଉଦ୍ଦେଶ୍ୟରେ ଏହି ସମ୍ମିଳନୀ ଡକାଯାଇଛି । ନୀତିଗୁଡିକ ମଧ୍ୟରେ ପ୍ଲାଷ୍ଟିକ ପ୍ରଦୂଷଣ ନିରାକରଣ, ପରିବେଶ ପାଇଁ ଜୀବନ ଶୈଳୀ ଉପରେ ଗୁରୁତ୍ୱ ଦେଇ ଜଳବାୟୁ ପରିବର୍ତ୍ତନ ସମସ୍ୟାର ମୁକାବିଲା ନିମନ୍ତେ ରାଜ୍ୟର କାର୍ଯ୍ୟାନ୍ୱୟନ ଯୋଜନା ଇତ୍ୟାଦି ଅନ୍ତର୍ଭୁକ୍ତ । ଅନୁର୍ବର ଜମିର ପୁନରୁଦ୍ଧାର ଓ ବନ୍ୟପ୍ରାଣୀ ସଂରକ୍ଷଣ ଉପରେ ସ୍ୱତନ୍ତ୍ର ଧ୍ୟାନ ଦେଇ ଜଙ୍ଗଲ ସୀମା ବୃଦ୍ଧି ନେଇ ମଧ୍ୟ ସମ୍ମିଳନୀରେ ଗୁରୁତ୍ୱ ଆରୋପ କରାଯିବ।
୨୩ ଓ ୨୪ସେପ୍ଟେମ୍ବରରେ ଆୟୋଜିତ ହେବାକୁ ଥିବା ଏହି ଦୁଇଦିନିଆ ସମ୍ମିଳନୀରେ ଛଅଟି ଅଧିବେଶନ ରହିଛି । ଏଥିରେ ଆଲୋକପାତ କରାଯାଉଥିବା ବିଷୟଗୁଡିକ ମଧ୍ୟରେ ରହିଛି ଏଲଆଇଏଫଇ ପରିବେଶ ଭିତ୍ତିକ ଜୀବନ ଶୈଳୀ) ଜଳବାୟୁ ପରିବର୍ତ୍ତନର ମୁକାବିଲ, ପରିବେଶ , ଜଙ୍ଗଲ ପରିଚାଳନା, ପ୍ରଦୂଷଣ ନିୟନ୍ତ୍ରଣ ଓ ନିରାକରଣ, ବନ୍ୟପ୍ରାଣୀ ପରିଚାଳନା, ପ୍ଲାଷ୍ଟିକ ଓ ବର୍ଜ୍ୟ ପରିଚାଳନା ଇତ୍ୟାଦି ।
ଇସ୍ପାତ ମନ୍ତ୍ରଣାଳୟ
‘ଇନୋଭେଟ୍ ଫର୍ ଇଣ୍ଡିଆ’ ଦିଗରେ କାମ କରିବାକୁ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନଙ୍କ ଆହ୍ୱାନ
• ସିଏସ୍ଆଇଆର-ଆଇଏମ୍ଏମଟିର ‘ଷଷ୍ଠ ଭାରତ ଆନ୍ତର୍ଜାତିକ ବିଜ୍ଞାନ ଉତ୍ସବ’ରେ କେନ୍ଦ୍ରମନ୍ତ୍ରୀଙ୍କ ଉଦବୋଧନ
• ଦେଶର ବିକାଶ ଏବଂ ଲୋକଙ୍କ ଜୀବନରେ ଉନ୍ନତି ଆଣିବାରେ ବିଜ୍ଞାନର ଭୂମିକା ମହତ୍ୱପୂର୍ଣ୍ଣ -ଧର୍ମେନ୍ଦ୍ର ପ୍ରଧାନ
• କୋଭିଡ୍-19 ପରିସ୍ଥିତି ଆଜି ନୂତନତ୍ୱକୁ ପ୍ରଧାନ୍ୟ ଦେବାର ନୂଆ ମାର୍ଗ ଦେଖାଇଛି
ଦେଶର ବିକାଶ ଏବଂ ଲୋକଙ୍କ ଜୀବନରେ ଉନ୍ନତି ଆଣିବାରେ ବିଜ୍ଞାନ, ଜ୍ଞାନକୌଶଳ, ନବଉନ୍ମେଷର ଭୂମିକା ମହତ୍ୱପୂର୍ଣ୍ଣ ବୋଲି ଶନିବାର ବିଜ୍ଞାନ ଏବଂ ଶିଳ୍ପ ଗବେଷଣା ପରିଷଦ - ଖଣିଜ ଏବଂ ପଦାର୍ଥ ପ୍ରାଧୋଗିକ ସଂସ୍ଥା, ଭୁବନେଶ୍ୱର  ପକ୍ଷରୁ ଆୟୋଜିତ ଷଷ୍ଠ ଭାରତ ଆନ୍ତର୍ଜାତିକ ବିଜ୍ଞାନ ଉତ୍ସବ 2020ରେ ନୂଆଦିଲ୍ଲୀରୁ ଭିଡିଓ କନଫରେନ୍ସିଂ ମାଧ୍ୟମରେ ଯୋଗଦେଇ କହିଛନ୍ତି କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ।
“ଆତ୍ମନିର୍ଭର ଭାରତ ଏବଂ ବିଶ୍ୱ କଲ୍ୟାଣ ପାଇଁ ବିଜ୍ଞାନ” ଶୀର୍ଷକ ଏହି ଭର୍ଚୁଆଲ ସମାରୋହରେ କେନ୍ଦ୍ରମନ୍ତ୍ରୀ ଶ୍ରୀ ପ୍ରଧାନ କହିଛନ୍ତି ଯେ କୋଭିଡ୍-19ର ପରିସ୍ଥିତି ଆଜି ନୂତନତ୍ୱକୁ ପ୍ରଧାନ୍ୟ ଦେବାର ନୂଆ ମାର୍ଗ ଦେଖାଇଛି ଏବଂ ପୂର୍ବାପେକ୍ଷା ବିଜ୍ଞାନର କ୍ଷମତାକୁ ଅଧିକ ସୁଦୃଢ଼ କରିବା ଗୁରୁତ୍ୱପୂର୍ଣ୍ଣ ବୋଲି ଶିକ୍ଷା ଦେଇଛି । ଏହି ଅବସରରେ ସେ ଦେଶର ବୈଜ୍ଞାନିକ ସମୁଦାୟଙ୍କୁ ବାସ୍ତବ ଜୀବନର ଶିଳ୍ପ ଏବଂ ସାମାଜିକ ସମସ୍ୟାର ସମାଧାନ କରିବା ଏବଂ ‘ଇନୋଭେଟ୍ ଫର୍ ଇଣ୍ଡିଆ’ ଦିଗରେ ଅଧିକ କାମ କରିବାକୁ ଆହ୍ୱାନ କରିଛନ୍ତି ।
ଦେଶର ବୈଜ୍ଞାନିକ ସମୂହମାନେ ପ୍ରମାଣିତ କରିଛନ୍ତି ଯେ ଯେତେବେଳେ ଦେଶ ଆହ୍ୱାନର ସମ୍ମୁଖୀନ ହୁଏ ସେତେବେଳେ ସେମାନଙ୍କ ଦ୍ୱାରା ଇନୋଭେସନ ହିଁ ଆମକୁ ସେହି ଆହ୍ୱାନରୁ ଉଦ୍ଧାର କରିଥାଏ । ମହାକାଶ ଠାରୁ କୃଷି, ଔଷଧ ଠାରୁ ତୈଳ, ଗ୍ୟାସ ଏବଂ ଇସ୍ପାତ ଯାଏଁ ଦେଶର ବୈଜ୍ଞାନିକମାନେ ଆତ୍ମନିର୍ଭର ହେବା ସହ ବିଶ୍ୱର ସାମଗ୍ରିକ କଲ୍ୟାଣ କରିବାରେ ବହୁତ ବଡ଼ ସଫଳତା ହାସଲ କରିଛନ୍ତି । ଆଇଆଇଏସଏଫ-2020 ସଫଳତା ପାଇବା ସହ ଏହା ବିଜ୍ଞାନ ଏବଂ ସମାଜ ସହିତ ଯୋଡ଼ିହୋଇ ଭାରତକୁ ଅଧିକ ଆତ୍ମନିର୍ଭର କରିବା ପାଇଁ ନୂଆ ନୂଆ ଉଦ୍ୟୋଗୀ ଇନୋଭେସନ ଆଣିବା ନେଇ ଶ୍ରୀ ପ୍ରଧାନ ଆଶାବ୍ୟକ୍ତ କରିଛନ୍ତି ।
ଉଲ୍ଲେଖନୀୟ ଯେ, ଏହି କାର୍ଯ୍ୟକ୍ରମରେ ଭାରତ ସରକାରଙ୍କ ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା ମନ୍ତ୍ରୀ ହର୍ଷବର୍ଦ୍ଧନ, ଡିଏସଆଇଆରର ଡିସି, ସିଏସଆଇଆର ଏବଂ ସଚିବ ଡା. ଶେଖର ସିଂ ମାଣ୍ଡେ, ସିଏସଆଇଆର-ଆଇଏମଏମଟିର ନିର୍ଦ୍ଦେଶତ ସୁଧାସତ୍ୱା ବାସୁ ପ୍ରମୁଖ ଯୋଗଦେଇଥିଲେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
୪.୨ କୋଟିରୁ ଅଧିକ ଡୋଜ୍ ଟିକା ଦେଇ ଭାରତ କୋଭିଡ-୧୯ ଟିକାକରଣରେ ଏକ ରେକର୍ଡ ମାଇଲଖୁଣ୍ଟ ହାସଲ କରିଛି
ଗତ ୨୪ ଘଣ୍ଟା ମଧ୍ୟରେ ୨.୭ ନିୟୁତରୁ ଅଧିକ ଡୋଜ୍ ଟିକା ଦିଆଯାଇଛି
ମହାରାଷ୍ଟ୍ର, ପଞ୍ଜାବ, କର୍ଣ୍ଣାଟକ, ଗୁଜରାଟ ଏବଂ ମଧ୍ୟପ୍ରଦେଶରେ ଦୈନିକ କରୋନା ମାମଲା ବୃଦ୍ଧି ପାଉଛି
କୋଭିଡ-୧୯ ମୁକାବିଲାରେ ଭାରତ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ହାସଲ କରିଛି । ମୋଟ ଟିକାକରଣ ୪ କୋଟିକୁ ଅତିକ୍ରମ କରିଯାଇଛି ।
ଆଜି ସକାଳ ୭ଟା ସୁଦ୍ଧା ମୋଟ ୬,୮୬,୪୬୯ ସେସନରେ ୪,୨୦,୬୩,୩୯୨ ଜଣଙ୍କ ଟିକାକରଣ ହୋଇଛି ।
ଏହା ମଧ୍ୟରେ ଅଛି, ୭୭,୦୬,୮୩୯ ଏଚସିଡବ୍ଲୁ ,୪୮,୦୪,୨୮୫ ଏଚସିଡବ୍ଲୁ , ୭୯,୫୭,୬୦୬ ଏଫଏଲଡବ୍ଲୁ , ୨୪,୧୭,୦୭୭ ଏଫଏଲଡବ୍ଲୁ , ୪୫ ବର୍ଷରୁ ଅଧିକ ବୟସର ଦୁରାରୋଗ୍ୟରେ ଆକ୍ରାନ୍ତ ୩୨,୨୩,୬୧୨ ଜଣ ହିତାଧିକାରୀ ଏବଂ ୬୦ ବର୍ଷରୁ ଅଧିକ ବୟସର ୧,୫୯,୫୩,୯୭୩ ଜଣ ହିତାଧିକାରୀଙ୍କ ଟିକାକରଣ ।
|
|
HCWs
|
|
FLWs
|
|
45 to < 60 years with Co-morbidities
|
|
Over 60 years
|
|
Total
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
1st Dose
|
|
77,06,839
|
|
48,04,285
|
|
79,57,606
|
|
24,17,077
|
|
32,23,612
|
|
1,59,53,973
|
|
4,20,63,392
ଟିକାକରଣ ଅଭିଯାନର ୬୩ତମ ଦିବସ ରେ ୨୭,୨୩,୫୭୫ ଡୋଜ୍ ଟିକା ଦିଆଯାଇଛି ।
ଏହା ମଧ୍ୟରେ ୩୮,୯୮୯ ସେସନରେ ୨୪,୧୫,୮୦୦ ଜଜଣ ଏଚସିଡବ୍ଲୁ ଓ ଏଫଏଲଡବ୍ଲୁ  ଏବଂ ୩,୦୭,୭୭୫ ଜଣ ଏଚସିଡବ୍ଲୁ ଓ ଏଫଏଲଡବ୍ଲୁଙ୍କ ଟିକାକରଣ ହୋଇଛି ।
|
|
Date: 19th March,2021
|
|
HCWs
|
|
FLWs
|
|
45to<60yearswithCo-morbidities
|
|
Over60years
|
|
Total Achievement
|
|
1stDose
|
|
2ndDose
|
|
1stDose
|
|
2nd Dose
|
|
1stDose
|
|
1stDose
|
|
1stDose
|
|
2ndDose
|
|
71,651
|
|
89,112
|
|
1,24,328
|
|
2,18,663
|
|
4,43,614
|
|
17,76,207
|
|
24,15,800
|
|
3,07,775
୨୦୨୧ ମାର୍ଚ୍ଚ ୧୮ ପର୍ଯ୍ୟନ୍ତ ଦେଶରେ ମୋଟ ୩୯.୩୪ ନିୟୁତ ଲୋକଙ୍କ ଟିକାକରଣ ହୋଇପାରିଛି । ଫଳରେ ଟିକା ପ୍ରଦାନରେ ଭାରତ ବିଶ୍ୱରେ ଦ୍ୱିତୀୟ  ସ୍ଥାନରେ ରହିଛି ।
ମୋଟ ଟିକାକରଣରୁ ୬୦% ହୋଇଛି ଆଠଟି ରାଜ୍ୟରେ ।
ଗତ ୨୪ ଘଣ୍ଟା ମଧ୍ୟରେ ୨୭.୨୩ ଲକ୍ଷ ଡୋଜ୍ ଟିକା ଦିଆଯାଇଥିବା ବେଳେ ଏଥିରୁ ୮୦% ହୋଇଛି ୧୦ଟି ରାଜ୍ୟରେ ।
କୋଭିଡ-୧୯ ସ୍ଥିତିକୁ ଦେଖିଲେ ପାଞ୍ଚଟି ରାଜ୍ୟ; ମହାରାଷ୍ଟ୍ର, ପଞ୍ଜାବ, କର୍ଣ୍ଣାଟକ, ଗୁଜରାଟ ଏବଂ ମଧ୍ୟପ୍ରଦେଶରେ ଦୈନିକ ନୂଆ ମାମଲା ବୃଦ୍ଧି ପାଉଛି ।
ଗତ ୨୪ ଘଣ୍ଟା ମଧ୍ୟରେ ଆସିଥିବା ନୂଆ କରୋନା ମାମଲାରୁ ୮୩.୭% ଆସିଛି ଛଅଟି ରାଜ୍ୟରୁ ।
ଗତ ୨୪ ଘଣ୍ଟା ମଧ୍ୟରେ ଦେଶରେ ମୋଟ ୪୦,୯୫୩ ନୂଆ ମାମଲା ଚିହ୍ନଟ ହୋଇଛି ।
ମହାରାଷ୍ଟ୍ରରେ ସର୍ବାଧିକ ୨୫,୬୮୧ ନୂଆ ମାମଲା ଚିହ୍ନଟ ହୋଇଛି । ଏହା ପଛକୁ ପଞ୍ଜାବ ରେ ୨୪୭୦ ଏବଂ କେରଳରେ ୧୯୮୪ ମାମଲା ଚିହ୍ନଟ ହୋଇଛି ।
ଆଠଟି ରାଜ୍ୟରେ କରୋନାର ଦୈନିକ ମାମଲା ବୃଦ୍ଧି ପାଉଥିବା ପରିଲକ୍ଷିତ ହୋଇଛି । ଏସବୁ ରାଜ୍ୟ ହେଲା; ମହାରାଷ୍ଟ୍ର, ତାମିଲନାଡ଼ୁ, ପଞ୍ଜାବ, ମଧ୍ୟପ୍ରଦେଶ, ଦିଲ୍ଲୀ, ଗୁଜରାଟ, କର୍ଣ୍ଣାଟକ ଏବଂ ହରିଆନା ।
କେରଳରେ କ୍ରମାଗତ ଭାବେ କରୋନା ମାମଲା ହ୍ରାସ ପାଇବାରେ ଲାଗିଛି ।
ଭାରତରେ ମୋଟ ସକ୍ରିୟ କରୋନା ମାମଲା ଆଜି ୨,୮୮,୩୯୪ ରହିଛି । ଏହା ମୋଟ ପଜିଟିଭ୍ ମାମଲାର ୨.୫୦% । ଗତ ୨୪ ଘଣ୍ଟା ମଧ୍ୟରେ ମୋଟ ସକ୍ରିୟ ମାମଲାରେ ସିଧାସଳଖ ୧୭,୧୧୨ ବୃଦ୍ଧି ପାଇଛି ।
ମୋଟ ସକ୍ରିୟ ମାମଲାର ୭୬.୨୨% ମାମଲା ଅଛି ମହାରାଷ୍ଟ୍ର, କେରଳ ଏବଂ ପଞ୍ଜାବରେ ।
ଭାରତରେ ଏବେ ମୋଟ ସୁସ୍ଥଙ୍କ ସଂଖ୍ୟା ରହୀିଛି ୧,୧୧,୦୭,୩୩୨ । ଜାତୀୟ ସୁସ୍ଥତା ହାର ରହିଛି ୯୬.୧୨% । ଗତ ୨୪ ଘଣ୍ଟା ମଧ୍ୟରେ ଦେଶରେ ୨୩,୬୫୨୩ ଜଣ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୧୮୮ ଜଣଙ୍କ ପ୍ରାଣହାନି ହୋଇଛି ।
ନୂଆ ମୃତ୍ୟୁ ମଧ୍ୟରୁ ୮୧.୩୮% ହୋଇଛି ପାଞ୍ଚଟି ରାଜ୍ୟରେ । ଗତ ୨୪ ଘଣ୍ଟା ମଧ୍ୟରେ ମହାରାଷ୍ଟ୍ରରେ ସର୍ବାଧିକ ୭୦ ଜଣଙ୍କ ପ୍ରାଣହାନି ହୋଇଥିବା ବେଳେ ପଞ୍ଜାବରେ ୩୮ ଓ କେରଳରେ ୧୭ ଜଣଙ୍କ ଜୀବନ ଯାଇଛି ।
୧୫ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଗତ ୨୪ ଘଣ୍ଟା ମଧ୍ୟରେ କୌଣସି କରୋନା ମୃତ୍ୟୁ ହୋଇନାହିଁ । ଏସବୁ ରାଜ୍ୟ ହେଲା; ଆସାମ, ଉତ୍ତରାଖଣ୍ଡ, ଓଡ଼ିଶା, ପୁଡୁଚେରୀ, ଲାକ୍ଷାଦ୍ୱୀପ, ସିକିମ, ଲଦାଖ , ମଣିପୁର, ଦାଦ୍ରା ଓ ନଗର ହାବେଲି ଏବଂ ଦାମନ ଓ ଡିଉ, ମେଘାଳୟ, ମିଜୋରାମ, ନାଗାଲାଣ୍ଡ, ତ୍ରିପୁରା, ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ ଏବଂ ଅରୁଣାଚଳ ପ୍ରଦେଶ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହାସନ ଆଲମ ହୋଲ୍ଡିଂ କମ୍ପାନୀ ସିଇଓ ଶ୍ରୀ ହାସନ ଆଲମଙ୍କୁ ଭେଟିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଧ୍ୟ ପୂର୍ବ ଏବଂ ଉତ୍ତର ଆଫ୍ରିକାରେ କାମ କରୁଥିବା ଅନ୍ୟତମ ବୃହତ୍ତମ ଇଜିପ୍ଟ କମ୍ପାନୀ ହାସନ ଆଲମ ହୋଲ୍ଡିଂର ସିଇଓ ଶ୍ରୀ ହାସନ ଆଲମଙ୍କୁ କାଇରୋରେ ୨୦୨୩ ଜୁନ୍ ୨୪ରେ ସାକ୍ଷାତ କରିଛନ୍ତି ।
ଉଭୟେ ଅକ୍ଷୟ ଶକ୍ତି, ଗ୍ରୀନ୍ ହାଇଡ୍ରୋଜେନ୍, ଭିତ୍ତିଭୂମି ଏବଂ ନିର୍ମାଣ କ୍ଷେତ୍ରରେ ଭାରତୀୟ କମ୍ପାନୀଗୁଡ଼ିକ ସହ ଗଭୀର ସହଯୋଗର ସମ୍ଭାବନା ଉପରେ ଆଲୋଚନା କରିଥିଲେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସମ୍ବତ୍ସରି ଅବସରରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା ଜ୍ଞାପନ
ସମ୍ବତ୍ସରି ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“କ୍ଷମା ହୃଦୟର ବ୍ୟାପକତାକୁ ଦର୍ଶାଏ । ଦୟାଳୁ ହେବା ସହ କ୍ଷମା ଦେବା ଓ ଅନ୍ୟ ପ୍ରତି ଖରାପ ଭାବନା ନରଖିବା ଆମ ସଂସ୍କୃତିର ଅଂଶବିଶେଷ ।
ମିଚ୍ଛାମି ଦୁକ୍କଦମ!
ପୂର୍ବରୁ ସମ୍ବତ୍ସରି ସମ୍ପର୍କରେ ଦେଇଥିବା ବକ୍ତବ୍ୟ ଶୁଣିବା ପାଇଁ https://t.co/cWZppmn0PM”
SR
(
ରସାୟନ ଓ ସାର ମନ୍ତ୍ରଣାଳୟ
2025 ମାର୍ଚ୍ଚ ମାସ ସୁଦ୍ଧା ଦେଶରେ ଜନଔଷଧି କେନ୍ଦ୍ର ସଂଖ୍ୟାକୁ 10,500କୁ ବୃଦ୍ଧି କରିବା ସରକାରଙ୍କ ଲକ୍ଷ୍ୟ
● ଏହା ଦେଶର ସମସ୍ତ ଜିଲ୍ଲାରେ ପହଞ୍ଚିବ
● ଏଥିରେ ସକ୍ରିୟ ଆଇଟି-ସକ୍ଷମ ଲଜିଷ୍ଟିକ୍ସ ଏବଂ ଯୋଗାଣ ଚେନ୍ ବ୍ୟବସ୍ଥା ଲାଗୁ କରାଯିବ
କେନ୍ଦ୍ର ରସାୟନ ଓ ସାର ମନ୍ତ୍ରୀ ଶ୍ରୀ ଡି ଭି ସଦାନନ୍ଦ ଗୌଡ଼ା କହିଛନ୍ତି ଯେ ସାଧାରଣ ଜନତା ଏବଂ ବିଶେଷ କରି ଗରିବ ଲୋକମାନଙ୍କୁ ସୁଲଭ ମୂଲ୍ୟରେ ଗୁଣାତ୍ମକ ଔଷଧ ଯୋଗାଇ ଦେବା ନିମନ୍ତେ ଭାରତ ସରକାର ଦେଶରେ 2025 ମସିହା ମାର୍ଚ୍ଚ ମାସ ଶେଷ ସୁଦ୍ଧା ପ୍ରଧାନମନ୍ତ୍ରୀ ଭାରତୀୟ ଜନଔଷଧି କେନ୍ଦ୍ର  ସଂଖ୍ୟାକୁ 10,500ରେ ପହଞ୍ଚାଇବାକୁ ଲକ୍ଷ୍ୟ ଧାର୍ଯ୍ୟ କରିଛନ୍ତି ।
ଏହି ସଂଖ୍ୟକ ଜନଔଷଧି କେନ୍ଦ୍ର ସ୍ଥାପିତ ହେବା ଦ୍ୱାରା ଦେଶର ସମସ୍ତ ଜିଲ୍ଲାରେ ଜନଔଷଧି କେନ୍ଦ୍ର ଉପଲବ୍ଧ ହୋଇପାରିବ । ଏହାଦ୍ୱାରା ଦେଶର କୋଣ ଅନୁକୋଣରେ ସମସ୍ତଙ୍କ ନିକଟରେ ସୁଲଭ ମୂଲ୍ୟରେ ଗୁଣାତ୍ମକ ଔଷଧ ଉପଲବ୍ଧ ହୋଇପାରିବ । 2020 ଅଗଷ୍ଟ 15 ତାରିଖ ସୁଦ୍ଧା ଦେଶରେ ମୋଟ 6603ଟି ଜନଔଷଧି କେନ୍ଦ୍ର ଥିଲା ।
2020 ମାର୍ଚ୍ଚ ଠାରୁ ଜୁନ ମାସ ମଧ୍ୟରେ କୋଭିଡ଼ ମହାମାରୀ ଯୋଗୁ ଲକ୍ ଡାଉନ ପରିସ୍ଥିତି ଦୃଷ୍ଟିରୁ ଏବଂ ଏହା ପରେ ପିଏମବିଜେକେ ଅନେକ ଚାଲେଞ୍ଜର ସାମ୍ନା କରିଛି । ସେଥି ମଧ୍ୟରେ ଏପିଆଇର ଅଭାବ ଏବଂ ଫାର୍ମାସିଉଟିକାଲ୍ସ ପାଇଁ ଆବଶ୍ୟକ ଅନ୍ୟାନ୍ୟ କଞ୍ଚାମାଲର ଅଭାବ ତଥା ପରିବହନ ସମସ୍ୟା ଇତ୍ୟଦି ଯୋଗୁ କେନ୍ଦ୍ରୀୟ ଭଣ୍ଡାର କିମ୍ବା କ୍ଷେତ୍ରୀୟ ୱେରହାଉସରୁ ରିଟେଲ ଷ୍ଟୋର ପର୍ଯ୍ୟନ୍ତ ଔଷଧପତ୍ର ଯୋଗାଣ କ୍ଷେତ୍ରରେ ଉତ୍ପନ୍ନ ସମସ୍ୟାର ସାମ୍ନା କରିବାକୁ ପଡ଼ିଥିଲା । ଏହିସବୁ ପ୍ରସଙ୍ଗକୁ ଦୃଷ୍ଟିରେ ରଖି ଏବଂ ସଂପ୍ରସାରଣ ଯୋଜନାକୁ କାର୍ଯ୍ୟକାରୀ କରିବା ଉଦ୍ଦେଶ୍ୟରେ ଏକ ଆଇଟି ସକ୍ଷମ ସକ୍ରିୟ ଲଜିଷ୍ଟିକ୍ସ ଓ ଯୋଗାଣ ଚେନ୍ ବ୍ୟବସ୍ଥା ପ୍ରବର୍ତ୍ତନ କରିବା ନିମନ୍ତେ ସରକାର ପଦକ୍ଷେପ ଗ୍ରହଣ କରିଛନ୍ତି । ଏହାଦ୍ୱାରା ରିଅଲ୍ ଟାଇମ୍ ଆଧାରରେ ସମସ୍ତ ଆଉଟଲେଟକୁ ଔଷଧ ଯୋଗାଣ ସୁନିଶ୍ଚିତ କରାଯିବାର ଯୋଜନା ପ୍ରସ୍ତୁତ କରାଯାଇଛି ।
ବର୍ତ୍ତମାନ ଦେଶର ଚାରିଟି ସ୍ଥାନରେ ଜନଔଷଧି କେନ୍ଦ୍ରର କ୍ଷେତ୍ରୀୟ ୱେରହାଉସ୍ ରହିଛି । ସେଗୁଡ଼ିକ ହେଲା ଗୁରୁଗ୍ରାମ, ଚେନ୍ନାଇ, ବେଙ୍ଗାଲୁରୁ ଏବଂ ଗୌହାଟୀ । ଅଧିକନ୍ତୁ ଏବେ କେନ୍ଦ୍ରୀୟ ଭାରତରେ ଆଉ ଦୁଇଟି ୱେର ହାଉସ୍ ସ୍ଥାପନ ସକାଶେ ଯୋଜନା ପ୍ରସ୍ତୁତ କରାଯାଉଛି । ଏହାତିରିକ୍ତ ରାଜ୍ୟ/ କେନ୍ଦ୍ରଶାସିତ କ୍ଷେତ୍ରରେ ବିତରକମାନଙ୍କୁ ନିଯୁକ୍ତ କରିବା ଦ୍ୱାରା ଯୋଗାଣ ଚେନ ବ୍ୟବସ୍ଥାକୁ ଅଧିକ ସୁଦୃଢ଼ କରାଯାଇପାରିବ ବୋଲି ମଧ୍ୟ ଚିନ୍ତା କରାଯାଉଛି ।
2020-21 ଠାରୁ 2024-25 ପର୍ଯ୍ୟନ୍ତ ଏଥିପାଇଁ 490 କୋଟି ଟଙ୍କାର ବଜେଟକୁ ମଞ୍ଜୁରି ପ୍ରଦାନ କରାଯିବା ପରେ ପିଏମବିଜେପି ଯୋଜନା ମାଧ୍ୟମରେ ଗୁଣାତ୍ମକ ଔଷଧମାନଙ୍କର ମୂଲ୍ୟକୁ ଯଥେଷ୍ଟ ମାତ୍ରାରେ କାଟ କରାଯାଇପାରିଛି ଏବଂ ସେସବୁକୁ ଦେଶର ଜନସାଧାରଣମାନଙ୍କ ପାଇଁ, ଏବଂ ବିଶେଷ କରି ଗରିବ ଲୋକଙ୍କ ନିମନ୍ତେ ଉପଲବ୍ଧ କରାଯାଉଛି ବୋଲି ଶ୍ରୀ ଗୌଡ଼ା କହିଛନ୍ତି ।